|  |  |  |
| --- | --- | --- |
| **Test štátnej pomoci** | | |
| Operačný program: | Integrovaná infraštruktúra | |
| Prioritná os | 7. Informačná spoločnosť | |
| Kód výzvy | N/A | |
| Názov žiadateľa a jeho právna forma | Ministerstvo investícií, regionálneho rozvoja a informatizácie SR, ústredný orgán štátnej správy - žiadateľ  Národná koalícia pre digitálne zručnosti a povolania SR, záujmové združenie právnických osôb - partner | |
| **Kontrolná otázka** | **A/N/NA** | **Bližšia špecifikácia odpovede** |
|  | | |
| 1. Je možné aktivity projektu, alebo činnosti podporené projektom, ktoré žiadateľ vykonáva alebo plánuje vykonávať kvalifikovať ako činnosti „nehospodárskeho“ charakteru v zmysle pravidiel štátnej pomoci?[[1]](#footnote-1) [[2]](#footnote-2) | áno | Prijímateľom projektu je MIRRI SR. V zmysle § 10 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je MIRRI SR ústredným orgánom štátnej správy pre oblasť informatizácie spoločnosti, zabezpečuje centrálne riadenie informatizácie spoločnosti a tvorbu politiky jednotného digitálneho trhu, centrálnu architektúru integrovaného informačného systému verejnej správy a koordináciu plnenia úloh v oblasti informatizácie spoločnosti. V zmysle štatútu ministerstva, MIRRI SR okrem iného:  4. vypracováva politiku jednotného digitálneho trhu a koordinuje implementáciu európskej digitálnej stratégie, ako aj inovatívnych a disruptívnych technológií,  5. vypracováva a implementuje národné stratégie pre jednotný digitálny trh a digitálnu  transformáciu, vrátane opatrení na zlepšenie výkonnostného postavenia Slovenskej republiky v kľúčových medzinárodných indikátoroch,  6. pripravuje, koordinuje a implementuje politiku digitálnej ekonomiky a spoločnosti,  8. koordinuje tvorbu politík a opatrení v oblasti zmierňovania negatívnych dopadov technológii a digitalizácie na spoločnosť,  11. koordinuje plnenie úloh v oblasti informatizácie spoločnosti a politiky jednotného digitálneho trhu, analyzuje a hodnotí dosahované výsledky a navrhuje opatrenia na riešenie aktuálnych otázok.  Cieľom projektu je vznik platformy – informačného systému verejnej správy, ktorého správcom bude Ministerstvo investícií, regionálneho rozvoja a informatizácie SR (ďalej len “MIRRI SR”), ktoré je zároveň prijímateľom finančných prostriedkov. Podľa únijného práva aktivity súvisiace s výkonom verejnej moci sú považované za aktivity nehospodárskeho charakteru. V tejto súvislosti uvádzame, že výsledkom projektu bude **informačný systém verejnej správy, ktorý bude vytvorený v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente), a ktorého vznik, prevádzka a ďalší rozvoj sa budú riadiť zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov. MIRRI SR ako prijímateľ projektu bude zároveň správcom predmetného informačného systému verejnej správy**, pričom podľa § 2 ods. (4) Informačným systémom verejnej správy je informačný systém v pôsobnosti správcu podporujúci služby verejnej správy, služby vo verejnom záujme alebo verejné služby. MIRRI SR plánuje v súlade so zákonom č. 95/2019 prevádzkovateľom tohto informačného systému určiť Národnú koalíciu pre digitálne zručnosti a povolania Slovenskej republiky, a to na základe určenia správcu systému (MIRRI SR) v súlade s § 2 ods. (6) vyššie uvedeného zákona.  Ďalej vo vzťahu k danému projektu je potrebné definovať, nasledovné skutočnosti:   * Primárnym cieľom informačného systému verejnej správy, ktorý vznikne vďaka projektu je realizovať testovanie a zisťovanie úrovne digitálnych zručností cieľových skupín projektu a na základe toho adaptovať a realizovať politiky v oblasti informatizácie spoločnosti a tvorby politiky jednotného digitálneho trhu, za ktoré v zmysle § 10 ods. (d) zákona č. 575/2001 Z. z. o organizácii činnosti vlády a organizácii ústrednej štátnej správy zodpovedá MIRRI SR. * Vytvorený informačný systém verejnej správy zároveň umožní bezplatný prístup k vzdelávaciemu obsahu a vzdelávacím kurzom tretích strán na základe princípu nediskriminácie. * Cieľovou skupinou projektu su výlučne občania SR a v prípade ak sa to z hľadiska súladu s pravidlami v oblasti štátnej pomoci ukáže ako potrebné, je možné prístup k samotným funkcionalitám obmedziť na IP adresy lokalizované na území Slovenskej republiky, prípadne inými vhodnými softvérovými alebo technickými prostriedkami. * Informačný systém bude prostredníctvom otvoreného zdrojového kódu poskytnutý na použitie akýmkoľvek tretím stranám za dodržania pravidiel EUPL. Informačný systém nebude využívaný na komerčné účely.   Z pohľadu preukázania súladu s rozhodnutím Komisie SA.34402 – 2015/C (ex 2015/NN) pre podnik Hochschul-Informations-System GmbH, resp. s rozsudkom súdneho dvora v prípade Compass-Datenbank GmbH, sme toho názoru, že vyššie uvedené informácie preukazujú, že ide o nehospodársku činnosť „zber údajov, ktoré sa použijú na verejné účely” a zároveň chceme poukázať na podstatný rozdiel oproti rozhodnutiu SA.34402 a Rozsudku C-138/11, a teda že správcom a “majiteľom” informačného systému verejnej správy, ktorý vznikne v rámci projektu bude MIRRI SR ako orgán verejnej moci, ktorý bude tento informačný systém využívať na plnenie svojich úloh v súlade s tzv. kompetenčným zákonom. Riešenie je postavené na open source. Zdrojový kód, vytvorený počas zhotovenia nového ISVS, bude otvorený v súlade s licenčnými podmienkami verejnej softvérovej licencie Európskej únie podľa osobitného predpisu a to v rozsahu , v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému. Keďže riešenie bude postavené na open source SW (preferovaný je Moodle), ktorý môže byť licencovaný na základe zlučiteľnej licencie (napr. GNU General Public License (GPL) v. 2, v. 3,), ďalšie rozširovanie alebo poskytovanie sa môže uskutočniť podľa podmienok takejto zlučiteľnej licencie.  Zároveň údaje obsiahnuté v databáze nového ISVS budú sprístupnené verejnosti, a to prostredníctvom novej aplikačnej služby, ktorá umožní zverejňovanie výstupných údajov v otvorenom strojovo čitateľnom formáte (napr. formát XML (štandard XML 1.0), JSON (štandard ECMA-404), CSV). Zároveň riešenie bude umožňovať implementáciu GDPR smernice, najmä však v oblastiach: súhlas so spracovaním osobných údajov v zmysle všetkých účelov a spôsobov, s ktorými sa bude s dátami narábať počas celého ich životného cyklu a to aj vrátane spracovania na štatistické použitie pri plánovaní politík, zmazanie dát po odvolaní súhlasu a obmedzenie spracovania. V tomto ohľade máme teda za to, že projekt je plne v súlade s rozhodnutím SA.34402, ktoré definuje činnosť spočívajúcu v správe a sprístupňovaní verejnosti takto zhromaždených údajov, a to buď prostredníctvom jednoduchého nahliadnutia, alebo poskytnutia výpisu v súlade s uplatniteľnými vnútroštátnymi predpismi za nehospodársku činnosť.  Na projekte bude s MIRRI SR ako partner projektu spolupracovať Národná koalícia pre digitálne zručnosti a povolania Slovenskej republiky. Národná koalícia pre digitálne zručnosti a povolania Slovenskej republiky je záujmové združenie právnických osôb vytvorené Ministerstvom financií SR a IT Asociáciou Slovenska. Národná koalícia pre digitálne zručnosti a povolania Slovenskej republiky (https://ives.minv.sk/rez/registre/pages/detailzzpo.aspx?id=224997) vzniklo dňa 9.12.2019 predovšetkým na podporu a zabezpečovanie činnosti a aktivít iniciatívy Digitálnej koalície, pre posilnenie digitálnych zručností u všetkých skupín obyvateľstva (široká verejnosť, podnikateľský sektor, verejná sprava a samospráva) a pre podporu a zabezpečovanie činnosti a aktivít iniciatívy Európskej komisie s názvom Digital Skills and Jobs Coalition (https://ec.europa.eu/digital-single-market/en/digital-skills-and-jobs-coalition) na Slovensku. Členovia, ktorí sa na podpore Digitálnej koalície podieľajú, sú: IT Asociácia Slovenska, Ministerstvo financií SR, Ministerstvo investícií, regionálneho rozvoja a informatizácie SR, Ministerstvo školstva, vedy, výskumu a športu SR. Z účasti Národnej koalície nebudú vyplývať výhody pre Národná koalíciu, ani je členov. Z pohľadu konfliktu záujmov, pre vylúčenie akýchkoľvek pochybností, základným opatrením bude vylúčenie zamestnancov a štatutárov Národnej koalície, ktorí zároveň pôsobia v rámci ITAS, z procesu prípravy alebo realizácie verejného obstarávania. Verejné obstarávanie by tak bolo pripravené zamestnancom Národnej koalície bez väzby na ITAS a schválené osobou oprávnenou konať v mene združenia, ktorá nie je zároveň štatutárom alebo zamestnancom ITAS (GR Sekcie digitálnej agendy MIRRI SR). |
|  | | |
| 2. Je možné oprávnené aktivity projektu, alebo činnosti podporené projektom, ktoré žiadateľ vykonáva alebo plánuje vykonávať kvalifikovať ako „hospodárske činnosti3“ v zmysle pravidiel štátnej pomoci? | Vyberte položku. | irelevantné |
|  | | |
| 3. Sú splnené všetky kritéria (kumulovane) definované článkom 107 ods. 1 Zmluvy o fungovaní EÚ:  a) prevod verejných zdrojov a pripísateľnosť štátu,  b) ekonomické zvýhodnenie príjemcu pomoci,  c) selektívnosť poskytnutej pomoci,  d) narušenie hospodárskej súťaže alebo hrozba narušenia hospodárskej súťaže a vplyv na vnútorný obchod medzi členskými štátmi? | Vyberte položku. | irelevantné |
| 4. Iné relevantné údaje podľa zváženia žiadateľa: | | |
| **VYHODNOTENIE** | nie je štátna pomoc | |
|  | | |

Meno Priezvisko štatutárneho zástupcu (splnomocnenej osoby), Dátum:

....................................................

...................................................

podpis

1. Pozri napr. kapitola 3.6 Systému riadenia európskych štrukturálnych a investičných fondov: <http://partnerskadohoda.gov.sk/zakladne-dokumenty/> [↑](#footnote-ref-1)
2. V prípade ak nie je možné jasne a jednoznačne identifikovať, či charakter oprávnených aktivít projektu predstavuje štátnu pomoc, odporúčame žiadateľovi kontaktovať SO OPII. [↑](#footnote-ref-2)